text: 
  Nu er det jo ikke Justitsministeriets embedsmænd, der finder på dette 
  ( skønt de for tiden i anden forbindelse ikke synes at have svært 
  ved at finde på søforklaringer ). Ministeriet bygger sit forslag på 
  sagkyndig bistand.
  
  Det er lidt usikkert, hvad de kloge egentlig mener. Det vrimler med 
  statistik også fra andre lande om skiftende hastighedsbegrænsninger og 
  ulykkestal, men noget klart svar gives ikke. Så foretrækker man at 
  udtale sig i vendinger som denne om Rådet for Trafiksikkerhedsforskning
  :
  
  " I Rådets notat peges der på, at en forøgelse af hastighedsgrænsen 
  på motorveje vil medføre en forøgelse af ulykkesrisikoen, men denne 
  risikoforøgelse vil afhænge af, i hvilket omfang en højere 
  hastighedsgrænse medfører højere gennemsnitshastigheder. Rådet peger i 
  denne forbindelse bl.a. på, at det ikke med sikkerhed kan forudsiges, 
  i hvilket omfang gennemsnitshastigheden vil stige. "
  
  Også Færdselssikkerhedskommissionen har udtalt sig. Den konstaterer, at 
  et meget stort antal trafikanter kører hurtigere, end det er tilladt, 
  og den tilføjer:
  
  
  
  